ΓΡΑΠΤΗ ΕΡΩΤΗΣΗ E-2664/01

υποβολή: Srgio Marques (PPE-DE) προς την Επιτροπή

(1 Οκτωβρίου 2001)

Θέμα: Προγράμματα του στόχου αριθ. 1

Στις 5 Ιουλίου 2001, η Επιτροπή ενέκρινε ανακοίνωση σχετικά με την ποιότητα των προγραμμάτων περιφερειακής ανάπτυξης του στόχου αριθ. 1 για την περίοδο 2000-2006. Η ανακοίνωση που παρουσιάσθηκε στο άτυπο Συμβούλιο της Ναμύρ, παρά τον θετικό γενικά απολογισμό της, αναφέρεταιι σε ορισμένα προβλήματα.

Τα σημαντικότερα εξ αυτών είναι τα εξής: ο χρόνος που, κατά μέσον όρο, απαιτείται για την έγκριση των προγραμμάτων είναιπερβολικός· δεν καθορίζονται σε εθνικό επίπεδο αποτελεσματικότεροι κανόνες εκτέλεσης· δεν εκτιμάται δεόντως η σημασία της ανταγωνιστικής φιλοσοφίας του αποθεματικού αποτελεσματικότητας σε ορισμένα κράτη μέλη· τέλος, παρατηρούνται αποκλίσεις στην εφαρμογή από τα διάφορα κράτη μέλη των νέων κανόνων για την ουσιαστική συμμετοχή των τοπικών και κοινωνικών εταίρων καθώς και της κοινωνίας των πολιτών.

Λαμβάνονταςπόψη ότι η επιτυχία των διαρθρωτικών πολιτικών εξαρτάται άμεσα από την αποτελεσματική και συνεκτική εκτέλεση των προγραμμάτων των διαρθρωτικών ταμείων, ποιους μηχανισμούς προτίθεται να θέσει σε εφαρμογή η Επιτροπή ώστε να θεραπεύσει τα εντοπισθέντα ασθενή σημεία και από ποιά αίτα θεωρεί ότι πηγάζουν τα τελευταία·

Απάντηση του κ. Barnier εξ ονόματος της Επιτροπής

(19 Νοεμβρίου 2001)

Στην ανακοίνωση της Επιτροπής της 5ης Ιουλίου 2001 σχετικά με Τα αποτελέσματα του προγραμματισμού των Διαρθρωτικών Ταμείων για την περίοδο 2000-2006 (στόχος 1)(1), εκτίθενται τα κυριότερα στοιχεία των κοινοτικών παρεμβάσεων που έχουν προγραμματιστεί στο πλαίσιο του στόχου αυτού, με ιδιαίτερη έμφαση στον απολογισμό των διαπραγματεύσεων με τα κράτη μέλη και την επιτευχθείσα κοινοτική προστιθέμενη αξία. Πιο συγκεκριμένα, η προστιθέμενη αυτή αξία συνίσταται σε σχέδια καλύτερης ποιότητας που συνδυάζονται σε ορισμένες περιπτώσεις με σημαντικές στρατηγικές αποκλίσεις. Παρόλο που ο απολογισμός των διαπραγματεύσεων αυτών είναι σε μεγάλο βαθμό θετικός, η Επιτροπή επισημαίνει και περιγράφει ορισμένες δυσχέρειες που ανέκυψαν στο πλαίσιο αυτό.

Για παράδειγμα, σχετικά με ορισμένες καθυστερήσεις στην έγκριση των προγραμμάτων, η Επιτροπή πιστεύει ότι θα πρέπει να επιτευχθεί ισορροπία μεταξύ της διάρκειας των διαπραγματεύσεων και της ποιότητας των αποτελεσμάτων, ιδίως στους τομείς της εφαρμογής επαρκών συστημάτων διαχείρισης και ελέγχου, στον τομέα της ολοκλήρωσης της αξιολόγησης σε στάδιο που προηγειται του προγραμματισμού ή ευρείας διαβούλευσης στο πλαίσιο της εταιρικής σχέσης, στον τομέα του ελέγχου συμμόρφωσης με τις πολιτικές της Κοινότητας και ιδίως στους τομείς του περιβάλλοντος και του ανταγωνισμού. Η Επιτροπή αναφέρει στην ανακοίνωση ότι θα μεριμνήσει για την τήρηση των δεσμεύσεων που έχουν αναλάβει στον τομέα αυτό τα κράτη μέλη.

Η ανακοίνωση περιέχει δύο βασικά μηνύματα.

- Από τη θέση σε ισχύ του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα Διαρθρωτικά Ταμεία(2), η Επιτροπή θέσπισε μία πλήρη σειρά κανονιστικών διατάξεων που επιτρέπουν την αντιμετώπιση ορισμένων δυσχερειών που θα μπορούσαν να ανακύψουν. Πρόκειται κυρίως για δύο κανονισμούς που καθορίζουν τους λεπτομερείς κανόνες εφαρμογής του προαναφερθέντος κανονισμού όσον αφορά τα συστήματα διαχείρισης και ελέγχου(3) και τη διαδικασίαλοποίησης των δημοσιονομικών διορθώσεων(4). Η Επιτροπή καλεί τα κράτη μέλη να εντείνουν τις προσπάθειές τους σε βασικούς τομείς που αποβλέπουν στη διασφάλιση αυξημένης αποτελεσματικότητας στην χρησιμοποίηση των διαρθρωτικών ταμείων, σύμφωνα με τις διατάξεις των νέων αυτών κανονισμών εφαρμογής και ιδίως των ηλεκτρονικών συστημάτων διαχείρισης προκειμένου να αποφεύγονται καθυστερήσεις στις ενδιάμεσες πληρωμές. Η Επιτροπή προτίθεται να εκπονήσει συγκριτική ανάλυση της δημοσιονομικής διαχείρισης και των συστημάτων ελέγχου, προκειμένου να εντοπιστούν οι καλύτερες πρακτικές και να προωθηθούν νέες λύσεις στα προβλήματα που ανακύπτουν στον τομέα αυτό.

- Η Επιτροπή θα φροντίσει να διασφαλίσει την εύρυθμη λειτουργία της εταιρικής σχέσης, που θα πρέπει να είναι όσο το δυνατόν ευρύτερη, αλλά και περισσότερο δραστήρια καιπεύθυνη όσον αφορά τη διαχείριση των παρεμβάσεων.

Η τρίτη έκθεση για την οικονομική και κοινωνική συνοχή, η οποία θαποβληθεί κανονικά στις αρχές του 2004, θα αποτελέσει την ευκαιρία να επανεξετασθούν οι κανονιστικές βελτιώσεις που θα πρέπει να γίνουν στη λειτουργία των Διαρθρωτικών Ταμείων για την περίοδο προγραμματισμού 2007-2013. Μέχρι το 2004, η Επιτροπή θα συνεχίσει να εμβαθύνει τις ιδέες της σε πολλά θέματα που αφορούν το μέλλον της πολιτικής συνοχής, με τη στήριξη των εθνικών εμπειρογνωμόνων, των περιφερειών, κλπ. Στο πλαίσιο αυτό, η Επιτροπή θα εξετάσει εκ νέου το θέμα του συστήματος διαχείρισης των Ταμείων, και ιδίως την απλοποίησή του.

(1) COM(2001)378 τελικό.

(2) ΕΕ L 161 της 26.6.1999.

(3) Κανονισμός (ΕΚ) αριθ. 438/2001 της Επιτροπής της 2ας Μαρτίου 2001 — ΕΕ L 63 της 3.3.2001.

(4) Κανονισμός (ΕΚ) αριθ. 448/2001 της Επιτροπής της 2ας Μαρτίου 2001 — ΕΕ L 64 της 6.3.2001.